
JIRA LICENCIJŲ NUOMOS PIRKIMO
TECHNINĖ SPECIFIKACIJA

1. BENDRA INFORMACIJA

1.1. Lietuvos Respublikos socialinės apsaugos ir darbo ministerija (toliau – Pirkėjas) perka JIRA (arba lygiaverčių[footnoteRef:1]) licencijų nuomą (toliau prekės arba licencijos), užtikrinant Pirkėjo veiklai būtinos programinės įrangos legalumą. Visa siūloma programinė įranga turi būti suderinama tarpusavyje. [1:  Lygiaverte programine įranga laikoma tokia programinė įranga, kuri užtikrina suderinamumą su Pirkėjo naudojama Atlassian Cloud aplinka ir leidžia ją naudoti neprarandant esamų duomenų, naudotojų, konfigūracijų bei naudojamų įskiepių funkcionalumo.] 

1.2. Tiekėjas gali siūlyti ir lygiavertes prekes, tačiau siūlomų analogiškų arba lygiaverčių prekių savybės negali būti prastesnės nei pageidaujamos įsigyti. Siūlomų „lygiaverčių“ prekių lygiavertiškumą turi įrodyti tiekėjas. Sąvoka „lygiavertė programinė įranga“ reiškia tai, kad ji funkcionalumo ir suderinamumo su Pirkėjo naudojama programine įranga prasme yra visiškai lygiavertė techninėje specifikacijoje nurodytai programinei įrangai.
1.3. Planuojamų nuomoti licencijų bei jų įskiepių rūšis ir kiekiai:

1 lentelė. Licencijų bei įskiepių rūšys ir kiekiai.
	Eil. Nr.
	Licencijos rūšis
	Licencijų kiekis (vnt.) 12 mėn. laikotarpiui

	1. 
	Confluence (Cloud) Standard arba lygiavertė
	200

	2. 
	Jira Service Management (Cloud) Standard arba lygiavertė
	100

	3. 
	Jira (Cloud) Standard arba lygiavertė
	200

	4. 
	Atlassian Guard Standard arba lygiavertė
	200

	5. 
	Table Filter, Charts & Spreadsheets for Confluence (Cloud) arba lygiavertė
	200

	6. 
	Rich Filters for Jira Dashboards Cloud arba lygiavertė
	200

	7. 
	Structure by Tempo - Jira Portfolio Management PPM, Advanced version arba lygiavertė
	200

	8. 
	Refined Sites for JSM (Theme ITSM, HR, Help & Service Desks) arba lygiavertė
	200

	9. 
	Time Tracker for Jira Cloud & DC – Laiko apskaitos įrankis arba lygiavertė
	200


1.4.  Esamos prenumeratos duomenys:
1.4.1 Atlassian site adresas: https://socmin.atlassian.net/
1.4.2 Dabartinės JIRA licencijos galioja iki 2026 m. spalio 12 d.
           1.5. Techninio kontakto el. pašto adresas: ITInfo@socmin.lt  




2. REIKALAVIMAI LICENCIJŲ NUOMAI

2.1. Visos siūlomos pagrindinės licencijos, nurodytos 1 lentelės 1-3 punktuose (Confluence (Cloud) Standard arba lygiavertė, Jira Service Management (Cloud) Standard arba lygiavertė, Jira (Cloud) Standard arba lygiavertė) turi būti vieno gamintojo.
2.2. Nurodytos rūšies licencijas ir jų įskiepius Pirkėjas užsakys 12 mėnesių laikotarpiui. Nuomos pratęsimo terminas nenumatomas.
2.3. Tiekėjas turi pateikti teisėtai platinamas gamintojo licencijas ir jų įskiepius.
2.4. Licencijos turi būti aktyvuotos esamoje Pirkėjo Atlassian Cloud organizacijoje (https://socmin.atlassian.net/), pratęsiant esamą prenumeratą. Aktyvuojant licencijas turi būti užtikrintas Pirkėjo esamų duomenų, naudotojų, konfigūracijų ir naudojamų įskiepių funkcionalumo išsaugojimas. Įsigaliojus sutarčiai, licencijos ir jų įskiepiai turės būti aktyvuoti ne vėliau kaip per 5 darbo dienas nuo Pirkėjo užsakymo (raštu / elektroniniu paštu) tiekėjui pateikimo dienos. 
2.5. Tiekėjas turi užtikrinti 1 lentelėje nurodytai programinei įrangai įrangos gamintojo ar jo įgalioto/autorizuoto atstovo suteikiamą techninį palaikymą, programinės įrangos klaidų bei gedimų registravimą licencijų nuomos laikotarpiu 24 valandas per parą, 7 dienas per savaitę.
2.6. Tiekėjas turi užtikrinti, kad licencijuota programinė įranga veiktų tinkamai visą nuomos laikotarpį ir būtų palaikoma pagal gamintojo arba jo įgalioto/autorizuoto atstovo techninio palaikymo sąlygas.
2.7. Licencijų nuoma teikiama nuotoliniu būdu.
2.8. Tiekėjas turi užtikrinti, kad visa komunikacija pirkimo sutarties vykdymo laikotarpiu vyktų lietuvių kalba.
2.9. Pirkimo sutarties galiojimo metu tiekėjas turės teikti konsultacijas dėl licencijų įdiegimo, naudojimo ir naujai išleidžiamų licencijų versijų savybių.
2.10. Kadangi licencijos yra atnaujinamos, o ne įsigyjamos naujai, bandomųjų (angl trial) jų versijų paleidimas nebus reikalingos.

3. KITI REIKALAVIMAI PREKĖMS
(APLINKOS APSAUGOS REIKALAVIMAI)

	3.1 Pirkimas laikomas žaliu, vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 (aktuali redakcija) patvirtinto Aplinkos apsaugos kriterijų taikymo tvarkos aprašo 4.4.3 papunkčiu: perkama tik nematerialaus pobūdžio (intelektinė) prekė/paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos – t. y. perkamos programinės įrangos licencijos ir 4.4.4.1 papunkčiu: prekei pagaminti ir (ar) tiekti, paslaugai teikti ar darbams atlikti sunaudojama mažiau gamtos išteklių ir (ar) sudėtyje yra pakartotinai panaudotų ir (ar) perdirbtų medžiagų.

